Iepirkuma RD IKSD 2020/14 nolikuma

3. pielikums

**TEHNISKĀ SPECIFIKĀCIJA**

„**Reprezentācijas priekšmetu izgatavošana un piegāde”**

(iepirkuma identifikācijas numurs RD IKSD 2020/14)

1. **VISPĀRĪGIE NOSACĪJUMI**
   1. Iepirkums paredz reprezentācijas priekšmetu izgatavošanu un piegādi Departamenta vajadzību nodrošināšanai (turpmāk – Pasūtījums), kas ietver reprezentācijas priekšmetu dizaina izstrādi, reprezentācijas priekšmetu izgatavošanu un/vai apstrādi un piegādi atbilstoši Departamenta norādījumiem un Iepirkuma nolikuma un tā pielikumu, t.sk. vispārīgās vienošanās (turpmāk – Vienošanās) prasībām.
   2. Pasūtītājs informē pretendentu, ar kuru noslēgta Vienošanās (turpmāk – Piegādātājs), par konkrēta Pasūtījuma nepieciešamību, elektroniski nosūtot uzaicinājumu (Vienošanās projekta 1. pielikums) uz Piegādātāja norādīto e-pasta adresi, aicinot iesniegt piedāvājumu.
   3. **Konkrēts Pasūtījuma apraksts** (reprezentācijas priekšmeta (turpmāk – preces) nosaukums, dizains, apstrāde, apjoms, vizuālās identitātes elementu izvietošana u.c. informācija) tiks norādīts uzaicinājumā atbilstoši Pasūtītāja nepieciešamībai.
   4. Tehniskajā specifikācijā norādītas Pasūtījuma izpildes minimālās atbilstības prasības. Pasūtītājs Vienošanās ietvaros nav saistīts ar konkrētu Pasūtījuma apjomu un veic Pasūtījumus atbilstoši vajadzībai un savām finanšu iespējām.
2. **PASŪTĪJUMA MINIMĀLĀS ATBILSTĪBAS PRASĪBAS**
   1. Piegādātājs piedāvā un spēj nodrošināt vienu, vairākas vai visas šī pielikuma 1. tabulā norādītās pozīcijas.
   2. Piegādātājs konkrēta Pasūtījuma ietvaros spēj nodrošināt:
      1. preču dizaina un/vai maketa izstrādi;
      2. preču izgatavošanu;
      3. preču apstrādi (apdruka, gravēšana u.c.);
      4. preču piegādi.
   3. Vienošanās ietvaros Pasūtītājs var pieprasīt un Piegādātājam jānodrošina arī tāda prece, kas nav norādīta šī pielikuma 1. tabulā. Šajā gadījumā Pasūtītājs izvēlas Piegādātāju, kurš spēj nodrošināt konkrēto Pasūtījumu par zemāko cenu. Pasūtītājam nav pienākums pasūtīt visas tehniskajā specifikācijā uzskaitītās pozīcijas.
   4. Pasūtītājam ir tiesības vērtēt, vai piedāvātā cena ir saimnieciski izdevīga un atbilst Pasūtītāja finansiālajām iespējām, kā arī noraidīt piedāvājumu, kas nav saimnieciski izdevīgs vai pārsniedz Pasūtītāja finansiālās iespējas.
   5. Ja tehniskajā specifikācijā un/vai uzaicinājumā norādīts konkrēts materiāla, zīmola, ražotāja nosaukums vai kāda cita specifiska norāde, Piegādātājs var piedāvāt ekvivalentas preces vai atbilstību ekvivalentiem standartiem, nesamazinot preces kvalitāti. Piegādātājam jāpierāda piedāvātā ekvivalentums.
   6. Ja Pasūtītājam nepieciešams Pasūtījums lielā apjomā, un uzvarējušais Piegādātājs nevar nodrošināt izpildi pilnā apjomā konkrētā laikā, Pasūtītājs ir tiesīgs piešķirt konkrētā Pasūtījuma izpildes tiesības vairākiem Piegādātājiem, secīgi, ņemot vērā iesūtītās zemākās cenas.
   7. Piegādātājs nodrošina preču dizaina un/vai maketa sagatavošanu un saskaņošanu ar Pasūtītāju atbilstoši savstarpēji apstiprinātiem termiņiem. Pasūtītājs pēc nepieciešamības precizē Pasūtījuma detaļas.
   8. Pasūtītājs nepieciešamības gadījumā ir tiesīgs pieprasīt Piegādātājam nodrošināt preču paraugu iesniegšanu Pasūtītājam vai preces apskati klātienē, lai nodrošinātu Pasūtījuma pilnīgu atbilstību Pasūtītāja vajadzībām.
   9. Preču izgatavošanu un/vai apstrādi drīkst uzsākt tikai pēc preču dizaina un/vai maketa galējās versijas apstiprināšanas no Pasūtītāja puses. Saskaņotajai versijai ir jābūt identiskai gala produktam.
   10. Preču izgatavošana un apstrāde ir veikta kvalitatīvi bez vizuāliem, saturiskiem vai gramatiskiem defektiem. Apstrādātās preces druka/gravējums ir skaidri salasāms, nav vērojama attēla, teksta dubultošanās, izplūšana, nevienmērīgs krāsas klājums u.c., ja vien tas nav dizaina koncepcijas rezultāts.
   11. Preces tiek iepakotas kastēs vai atbilstošā iepakojumā ar svaru līdz 5 kg. Piegādātās precēs ir jaunas, nelietotas, kvalitatīvas, funkcionējošā stāvoklī, neatvērtā iepakojumā (ja piemērojams), atbilstošas uzaicinājumā noteiktajām prasībām.
   12. Pasūtījums jānodrošina ar Piegādātāja materiāliem, tehnoloģiskām iekārtām un darbaspēku, ievērojot visas Latvijas Republikā spēkā esošo normatīvo aktu prasības attiecīgajā nozarē.
   13. Piegādātājam pasūtījuma cenā jāiekļauj visi nodokļi un nodevas, un citas izmaksas (t.sk., bet ne tikai preču dizaina un/vai maketa sagatavošana, preču paraugu nodrošināšana, iepakojuma, piegādes izmaksas), kas saistītas ar Pasūtījuma izpildi Pasūtītājam. Piedāvājuma cena ir jāaprēķina un jānorāda ar precizitāti 2 (divas) zīmes aiz komata.
   14. **Pasūtījuma termiņš:** Piegādātājs nodrošina Pasūtījumu Pasūtītāja uzaicinājumā noteiktajā termiņā.
   15. **Pasūtījuma piegādes vieta:** Piegādātājs nodrošina Pasūtījuma piegādi uz Pasūtītāja norādīto adresi pēc Pasūtītāja pieprasījuma.
   16. **Pasūtījuma garantijas termiņš:** Pasūtījumam, kuram paredzēts derīguma/garantijas termiņš, garantijas laiks ir ne mazāks kā 12 (divpadsmit) mēneši (ja Pasūtījuma specifika neparedz citu termiņu) no Pasūtījuma pieņemšanas – nodošanas akta abpusējas parakstīšanas dienas.
   17. **Reprezentācijas priekšmetu (preču) saraksts[[1]](#footnote-1)**, kurš var tikt papildināts Vienošanās darbības laikā atbilstoši Pasūtītāja vajadzībām:

*1. tabula*

|  |  |  |
| --- | --- | --- |
| **Nr.p.k.** | **Pozīcija** | **Konkrētajā pozīcijā varētu tikt pasūtīti šādi preču veidi** |
|  | **Apģērbi** | T krekls, polo krekls, u.c. |
|  | **Cepures, šalles, cimdi** | Lakats, multifunkcionāls lakats – galvassega, cepure ar nagu, dūraiņi, „touch-screen” cimdi u.c. |
|  | **Somas** | Sporta mugursoma, auduma mugursoma – apavu maisiņš, auduma maisiņš, pludmales soma, dokumentu soma u.c. |
|  | **Lietussargi un lietusmēteļi** | Saliekamais lietussargs, lietussargs ar garu kātu un rokturi, lietusmēteļi. |
|  | **Tekstilizstrādājumi** | Dvieļi, pledi, galdauti u.c. |
|  | **Biroja un kancelejas preces** | Bloknoti, mapes, kalendāri (galda, sienas) pildspalvas – metāla, plastmasas, koka, ar papildus funkcijām, marķieri, zīmuļi, lineāli, penāļi u.c. |
|  | **Trauki** | Krūzes, ūdens (sporta) pudeles, termokrūzes, termosi, vāzes, šķīvji u.c. |
|  | **Tehnoloģijas** | USB zibatmiņa (t.sk. dažādu formu), ārējās uzlādes akumulators (power bank), telefona un datora aksesuāri (piem. telefona maciņš, datorsoma) u.c. |
|  | **Atpūta un sports** | Aukstumsomas, paliktņi sēdēšanai, sporta bumbas, pludmales bumbas, piknika pledi u.c. |
|  | **Mūzikas ieraksti** | CD (mūzikas) diski, mūzikas ieraksti dažādos nesējos, t.sk. CD un nesēji pielāgotos iepakojumos u.c. |
|  | **Grāmatas** | Dažādas grāmatas. |
|  | **Pulksteņi** | Sienas pulksteņi, galda pulksteņi u.c. |
|  | **Latvijas dizaina priekšmeti** | Rotas, interjera priekšmeti u.c. |
|  | **Mazie suvenīri** | Konferenču/kakla lentas, atslēgas piekariņi, magnēti, piespraudes, karšu maciņi, atstarotāji u.c. |
|  | **Pārtikas preces** | Ledenes, šokolādes, karameles, dražejas kārbiņā, saldumu komplekti (t.sk. Latvijas ražotāju) u.c. |

Pretendenta pilnvarotā (paraksta tiesīgā) persona:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

*/vārds, uzvārds/ /amats/ /paraksts/*

\_\_\_\_\_\_\_\_\_\_\_\_\_\_\_ 2020. gada \_\_\_.\_\_\_\_\_\_\_\_\_\_\_\_\_\_\_\_

*/sagatavošanas vieta/*

1. Vienošanās ietvaros Pasūtītājs var pieprasīt arī citu reprezentatīvo materiālu (preču) dizaina izstrādes, izgatavošanas un/vai apstrādes un piegādes izpildi. [↑](#footnote-ref-1)